**Ministru kabineta noteikumu “Grozījumi Ministru kabineta 2017. gada 28. februāra noteikumos Nr.108 “Publisko elektronisko iepirkumu noteikumi””**

**projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts ”Grozījumi Ministru kabineta 2017. gada 28. februāra noteikumos Nr.108 “Publisko elektronisko iepirkumu noteikumi”” (turpmāk – projekts) paredz regulējumu, kura mērķis ir pilnveidot valsts uzturēto Elektronisko iepirkumu sistēmu (turpmāk – EIS), paplašināt tajā pieejamo preču katalogu klāstu un iekļaut nosacījumus un kārtību, kādā veicama kandidātu un pretendentu izslēgšanas pārbaude saskaņā ar Aizsardzības un drošības jomas iepirkumu likuma 44. panta prasībām. Projekts stājas spēkā parastajā kārtībā, nosakot pārejas periodu atsevišķu punktu spēkā stāšanās laikam 2019. gada 1. janvārī un 2020. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Ministru kabineta 2017. gada 28. augusta (protokols Nr.41, 1.§) protokollēmuma “Informatīvais ziņojums ’’Par valsts budžeta izdevumu pārskatīšanas 2018., 2019. un 2020. gadam rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2018., 2019. un 2020. gadam" un likumprojekta ’’Par valsts budžetu 2018. gadam’’ izstrādes procesā’’’’ 31.punktā dotais uzdevums. 2. Aizsardzības un drošības jomas iepirkumu likuma (turpmāk – ADJIL) 44. panta trīspadsmitajā daļā Ministru kabinetam noteiktais deleģējums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts paredz regulējumu, kura mērķis ir pilnveidot valsts uzturēto EIS atbilstoši informatīvajā ziņojumā ’’Par valsts budžeta izdevumu pārskatīšanas 2018., 2019. un 2020. gadam rezultātiem un priekšlikumi par šo rezultātu izmantošanu likumprojekta ’’Par vidēja termiņa budžeta ietvaru 2018., 2019. un 2020. gadam’’ izstrādes procesā’’’’ (turpmāk – informatīvais ziņojums) ietvertajiem priekšlikumiem.  Valsts budžeta izdevumu pārskatīšanas ietvaros informatīvajā ziņojumā tika analizēta esošā situācija un identificētās problēmas preču un pakalpojumu iegādē EIS, kā arī izvērtētas iespējas paplašināt preču un pakalpojumu centralizēto iegādi EIS. Ministrijas ir sniegušas informāciju un priekšlikumus par iespējām paplašināt preču un pakalpojumu centralizēto iegādi EIS, tajā skaitā:   * kādu preču (pakalpojumu) iepirkšanai tiek lietota EIS; * kādu preču (pakalpojumu) iepirkšanai netiek lietota, kaut arī tāda iespēja ir, kādēļ; * ar kādām preču (pakalpojumu) grupām EIS būtu lietderīgi papildināt; * izvērtēt iespēju EIS iekļaut ar mācību, darba un dienesta komandējumiem, darba braucieniem saistītās preces un pakalpojumus; * izvērtēt iespēju ministrijai kopīgi ar savas ministrijas padotības iestādēm un kapitālsabiedrībām, kurās ministrija ir kapitāldaļu turētāja, organizēt vienu kopīgu iepirkumu, izmantojot EIS piedāvājumu (piemēram, veselības apdrošināšana).   Ņemot vērā ministriju priekšlikumus un veicot konsultācijas ar projekta izpildē iesaistītajām pusēm, projektā iekļautas šādas galvenās izmaiņas Ministru kabineta 2017. gada 28. februāra noteikumos Nr.108 “Publisko elektronisko iepirkumu noteikumi” (turpmāk – PEIN):   * 1. Precizētas e-iepirkumu sistēmas dalībnieka reģistrācijas pieteikuma un sākotnējā administratora pilnvarojuma veidlapas ar mērķi vienkāršot to aizpildīšanu un attiecīgi samazināt administratīvo slogu gan pašiem veidlapu aizpildītājiem, gan EIS atbalsta sniedzējiem no Valsts reģionālās attīstības aģentūras resursiem;   2. Lai atvieglotu iespēju Latvijas komersantiem piedalīties ārvalstu iepirkumu procedūrās un attiecīgi veicinātu to konkurētspēju, PEIN papildināti ar e-izziņu iegūšanu regulējošu normu, nodrošinot iespēju, ja e-izziņa paredzēta iesniegšanai ārvalstī rīkotā iepirkumā, no e-izziņu sistēmā pieejamajām valodām piegādātājam izvēlēties e-izziņai nepieciešamo svešvalodu;   3. Lai veicinātu iekšējo konkurenci, e-pasūtījumu apakšsistēmas ietvaros, ir paredzēts PEIN samazināt speciālā darījuma (atliktā groza) piemērošanas minimālo cenu no Publisko iepirkumu likuma 8. panta ceturtajā daļā noteiktās līgumcenas uz 9. panta pirmajā daļā paredzēto līgumcenu.   4. PEIN 1.pielikums papildināts ar šādām preču un pakalpojumu grupām un atbildīgajām centralizēto iepirkumu institūcijām: * pārtikas preces, par kurām iepirkumu veic Valsts reģionālās attīstības aģentūra; * IT programmatūras nomas pakalpojumiem, par kuriem iepirkumu veic Valsts reģionālās attīstības aģentūra; * civilstāvokļa aktu reģistrācijas veidlapām, par kurām iepirkumu veic Tieslietu ministrija.   Ievērojot, ka veselības apdrošināšanas pakalpojumu raksturs ir komplicēts, tā iegādei nepieciešama individuāla pieeja un tehnisko specifikāciju ikreizēja precizēšana atbilstoši konkrētā pasūtītāja vajadzībām, veselības apdrošināšanas iegādi ir lietderīgi pārcelt no vispārīgās vienošanās uz dinamisko iepirkumu sistēmu, kā rezultātā PEIN precizēts attiecīgais regulējums saistībā ar Valsts reģionālās attīstības aģentūras darbību. Līdz ar to turpmāk veselības apdrošināšanas pakalpojumus varēs iepirkt vai nu centralizēti (slēdzot vispārīgo vienošanos un veidojot e-katalogu), vai ar dinamiskās iepirkumu sistēmas starpniecību. Valsts reģionālās attīstības aģentūra EIS e-konkursu apakšsistēmas funkcionalitātes paplašināšanai saistībā ar dinamiskās iepirkumu sistēmas (kas ir pilnībā elektronizēts process, ierobežots laikā un atklāts visiem atlases prasībām atbilstošiem piegādātājiem) izveidošanu kā pilotprojektu ir paredzējusi veselības apdrošināšanas pakalpojumu virsiepirkumu, tādējādi attiecīgās dinamiskās sistēmas ietvaros ļaujot pasūtītājiem veselības apdrošināšanas pakalpojumus iepirkt, katrā konkrētā gadījumā pielāgojot tehnisko specifikāciju savām vajadzībām, kas nav iespējams, pērkot šos pakalpojumus vispārīgās vienošanās ietvaros (no e-kataloga).  Atbilstoši informatīvajā ziņojumā norādītajiem priekšlikumiem tika veikts izvērtējums, vai PEIN iekļautais obligāti iepērkamais preču un pakalpojumu grozs elektronisko iepirkumu sistēmā būtu papildināms arī ar citiem pakalpojumiem, piemēram, ar sakaru vai transporta pakalpojumu iegādi un secināts, ka Valsts reģionālās attīstības aģentūras rīcībā nav resursu šādu e-katalogu uzturēšanai. Valsts reģionālās attīstības aģentūra var nodrošināt tikai obligāti PEIN paredzētos e-katalogus. Papildu pakalpojumu iekļaušana EIS risināma, paredzot nepieciešamos resursus Valsts reģionālās attīstības aģentūrai vai nosakot citu kompetento institūciju attiecīgo centralizēto iepirkumu rīkošanai.  Iepirkuma procedūru dokumenti tiek glabāti tiesību aktos noteikto termiņu, līdz ar to noteiktajā termiņā ir nepieciešams uzglabāt arī e-konkursu apakšsistēmā veiktās auditācijas rezultātā iegūtos datus pierādīšanas nolūkā. Attiecīgi ir precizēts PEIN 58. punkts, paredzot auditācijas laikā iegūto datu uzglabāšanas termiņu.  Eiropas Komisijas 2016. gada 5. janvāra ĪSTENOŠANAS REGULAS (ES) 2016/7, ar ko nosaka standarta veidlapu Eiropas vienotajam iepirkuma procedūras dokumentam, 1.pielikuma ievaddaļas Norādījumu devītajā daļā noteikts, ka ekonomikas dalībnieki, izmantojot iepriekš minēto Eiropas vienotā iepirkuma procedūras dokumenta (turpmāk – ESPD) pakalpojumu, varēs aizpildīt savus ESPD elektroniski visos gadījumos, tādējādi ekonomikas dalībnieki varēs pilnībā izmantot visas piedāvātās priekšrocības (ne tikai atkārtotu informācijas izmantošanu). Turpat dota atsauce Nr.9, kurā norādīts, ka, lai informāciju vēlāk varētu izmantot atkārtoti, ekonomikas dalībniekiem aizpildītais ESPD būs jāsaglabā atbilstošā elektroniskā formā (piemēram, .xml). Lai attiecīgo ESPD dokumentu būtu iespējams izmantot ar regulā noteiktajām īpašībām (atkārtota elektroniska izmantošana, .xml formāts), sistēmām, kurās šo dokumentu iesniedz, ir jāspēj to pieņemt elektroniski strukturētā veidā, t.i., kā dinamisku datu kopu. Tāpat arī strukturētais formāts veicina datu atkārtotu izmantošanu citās (primāri ārvalstu) sistēmās, piemēram, gadījumos, kad Latvijā reģistrēti komersanti sagatavo ESPD sagataves iesniegšanai iepirkumiem, kurus izsludina citu valstu pasūtītāji, vienlaikus ESPD datos var iekļaut atsauces uz e-izziņām, tādējādi vienkāršojot vietēju komersantu dalību ārvalstu iepirkumos.  Ievērojot minēto, projekts papildina PEIN ar regulējumu, kas paredz iepirkumiem izmantotajai elektroniskajai informācijas sistēmai prasības nodrošināt iespēju iepirkuma vai iepirkuma procedūras dokumentāciju, tai skaitā pretendentu un kandidātu atlases prasības strukturētā veidā, ESPD integrētai iesniegšanai vai ziņu strukturētai augšupielādei, sagatavot elektroniski ar sistēmā iestrādātiem rīkiem.  Lai izpildītu ADJIL 44. panta trīspadsmitajā daļā Ministru kabinetam doto deleģējumu, projekts līdztekus spēkā esošajam PEIN regulējumam papildina PEIN ar ADJIL noteiktās informācijas pārbaudei izmantojamo informācijas sistēmu, informācijas apstrādes mērķi, apjomu un gadījumiem, kad veicama kandidātu un pretendentu izslēgšanas nosacījumu pārbaude, kā arī kārtību, kādā informācijas sistēma saņem un apstrādā informāciju no kompetento iestāžu uzturētajām informācijas sistēmām.  Ar projektu PEIN tiek iekļautas normas par nosacījumiem, kādā veicama kandidātu un pretendentu izslēgšanas noteikumu pārbaude saskaņā ar ADJIL 44. panta pirmās daļas 1.punkta d) un e) apakšpunktu, kas nosaka, ka pasūtītājs izslēdz kandidātu vai pretendentu no dalības iepirkuma procedūrā jebkurā no šādiem gadījumiem:  d) dalība tādā personu grupā, kurā apvienojušās trīs vai vairāk personas, lai kopīgi izdarītu noziedzīgus nodarījumus mantkārīgā nolūkā, vai līdzdalība šādas personu grupas izdarītos noziedzīgos nodarījumos, ja par šādas personu grupas izdarītiem noziedzīgiem nodarījumiem likumā paredzēta brīvības atņemšana uz laiku, ne mazāku par četriem gadiem;  e) radioaktīvo vai bīstamo vielu, stratēģiskas nozīmes preču vai citu vērtību, sprāgstvielu, ieroču vai munīcijas pārvietošana pāri Latvijas Republikas valsts robežai jebkādā nelikumīgā veidā,  Izvērtējot ADJIL tiesību normu tvērumu kopsakarā ar Krimināllikuma nostādnēm, PEIN 12.pielikums ’’E-izziņu vajadzībām Sodu reģistrā pārbaudāmo tiesību normu saraksts” papildināts ar šādām Krimināllikuma normām:  - 184.panta trešā daļa. Izspiešana organizētā grupā.  - 190.1 pants. Preču un vielu, kuru aprite ir aizliegta vai speciāli reglamentēta, pārvietošana pāri Latvijas Republikas valsts robežai.  Pamatojoties uz ADJIL 44. panta trešo daļu, PEIN 12.pielikumā paredzēto attiecīgo tiesību normu pārbaudes periods ir noteikts atšķirīgs no pārējām pārbaudēm, vienlaikus nosakot, ka minētais pārbaudes termiņš piemērojams no 2020. gada 1. janvāra, lai Sodu reģistra pārzinis pagūtu ieviest jauno kārtību praksē un saskaņotu to ar e-izziņu apakšsistēmas darbību. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Valsts reģionālās attīstības aģentūra. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasūtītāji Publisko iepirkumu likuma un Sabiedrisko pakalpojumu sniedzēju iepirkumu likuma izpratnē.  Iepirkumu uzraudzības biroja Publikāciju vadības sistēmā uz 2018. gada 29. janvāri ir reģistrēti 1763 Publisko iepirkumu likuma subjekti un 250 Sabiedrisko pakalpojumu sniedzēju iepirkumu likuma subjekti.  Publiskie un privātie partneri Publiskās un privātās partnerības likuma izpratnē, kuri piedalās koncesijas procedūrās, vai nākotnē piedalīsies kā kandidāti vai pretendenti, provizorisku statistiku par mērķgrupu nav iespējams norādīt.  Juridiskas un fiziskas personas (piegādātāji), kas piedāvā tirgū pakalpojumus, preces un būvdarbus, un kas piedalās pasūtītāju, Publisko iepirkumu likuma vai Sabiedrisko pakalpojumu sniedzēju iepirkumu likuma izpratnē, rīkotajos iepirkumos (precīzs skaits nav nosakāms). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts atslogo pasūtītāju un piegādātāju darbu, samazinot nepieciešamos administratīvos resursus publisko iepirkumu un koncesiju procedūru organizēšanai un dalībai tajās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu 2018. gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 134 720,19 | 0 | 0 | 0 |
| 2.1. valsts pamatbudžets | 0 | 0 | 0 | 134 720,19 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -134 720,19 | 0 | 0 | 0 |
| 3.1. valsts pamatbudžets | 0 | 0 | 0 | - 134 720,19 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | -134 720,19 | 0 | 0 | 0 |
| 5.1. valsts pamatbudžets | 0 | -134 720,19 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu projekta prasību izpildi veikt papildu tiesību normu pārbaudi, atšķirīgā laika periodā Sodu reģistrā e-izziņu vajadzībām, Iekšlietu ministrijas Informācijas centra Sodu reģistram nepieciešams rīks (procedūra), kas nodrošinās informācijas pārbaudi par to, vai personai noteiktā laika periodā nav piemērots sods par attiecīgā noziedzīga nodarījuma izdarīšanu.  Ņemot vērā minēto, Iekšlietu ministrijai (Iekšlietu ministrijas Informācijas centram) šim mērķim nepieciešamo finansējumu jāpieprasa kopā ar citām prioritātēm likumprojekta “Par valsts budžetu 2019.gadam” un likumprojekta “Par vidēja termiņa budžeta ietvaru 2019., 2020. un 2021.gadam” sagatavošanas procesā atbilstoši valsts budžeta iespējām.  Pamatojoties uz provizoriskiem aprēķiniem, rīka (procedūras) izstrādei (ieskaitot projektēšanu, izstrādi, testēšanu un darbinieku apmācību) ir nepieciešams finansējums 2019. gadā **EUR 134 720,19** (ar PVN) apmērā (pamatkapitāla veidošana).  Paredzamie darbi un to apjoms:  1) novērtēšana, analīze, projektējums, pantu kodifikatoru pielāgošana – 54,6 cilvēkdienas;  2) izstrāde, pilnas konfigurācijas izveide, apmācības 195,6 cilvēkdienas.  Saskaņā ar noslēgto datu bāzes uzturēšanas līgumu UZT2016  1 cilvēkdienas cena ir EUR 445,00 (bez PVN).  Nepieciešamā finansējuma aprēķins:  54,6 cilvēkdienas + 195,6 cilvēkdienas = 250,2 cilvēkdienas\*EUR 445,00=EUR 111 339,00 + EUR 23 381,19 (PVN) =EUR 134 720,19. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Komisijas 2016. gada 5. janvāra ĪSTENOŠANAS REGULA (ES) 2016/7, ar ko nosaka standarta veidlapu Eiropas vienotajam iepirkuma procedūras dokumentam (turpmāk – Regula).  Regula ir stājusies spēkā 2016. gada 26. janvārī, divdesmitajā dienā pēc tās publicēšanas Eiropas Savienības Oficiālajā Vēstnesī.  Regulas 2.pielikumā pievienoto standarta veidlapu izmanto ESPD izstrādei, ne vēlāk kā no 2016. gada 18. aprīļa.  Paredzēts, ka līdz 2018. gada 18. aprīlim ESPD var vienlaikus pastāvēt gan elektroniskā, gan papīra formā, bet no 2018. gada 18. aprīļa dalībnieki, izmantojot iepriekš minēto ESPD pakalpojumu, varēs aizpildīt savus ESPD elektroniski visos gadījumos. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Komisijas 2016. gada 5. janvāra ĪSTENOŠANAS REGULAS (ES) 2016/7, ar ko nosaka standarta veidlapu Eiropas vienotajam iepirkuma procedūras dokumentam. | | |
|  |  |  |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.pielikuma ievaddaļas Norādījumu devītā daļa | 19. punkts | Ieviests pilnībā. | Stingrākas prasības nav paredzētas. |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Ņemot vērā, ka Regula ir tieši piemērojama, tajā nav paredzētas izvēles iespējas attiecībā uz ieviešanu. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu veiktas klātienes tikšanās un apspriedes ar Valsts reģionālās attīstības aģentūru, Iepirkumu uzraudzības biroju un Finanšu ministriju. |
| 2. | Sabiedrības līdzdalība projekta izstrādē | Projekts kopā ar paziņojumu par līdzdalības iespējām tiesību akta izstrādes procesā 2017. gada 13. decembrī ievietots Vides aizsardzības un reģionālās attīstības ministrijas tīmekļvietnes [www.varam.gov.lv](http://www.varam.gov.lv) sadaļā “Sabiedrības līdzdalība”, aicinot sabiedrību izteikt savu viedokli, iesniedzot ministrijai priekšlikumus rakstiskā vai mutiskā veidā. |
| 3. | Sabiedrības līdzdalības rezultāti | Iebildumi un priekšlikumi par projektu nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija;  Valsts reģionālās attīstības aģentūra;  Finanšu ministrija;  Iepirkumu uzraudzības birojs;  Tieslietu ministrija;  Iekšlietu ministrija;  Iekšlietu ministrijas Informācijas centrs;  Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas valsts institūcijas netiks radītas.  Tiks paplašinātas šādu iestāžu funkcijas:  - Valsts reģionālās attīstības aģentūras funkcijas, veicot pārtikas preču un IT programmatūras nomas pakalpojumu centralizēto iepirkumu;  - Tieslietu ministrijas funkcijas, veicot civilstāvokļa aktu reģistrācijas veidlapu iepirkumu;  - Iekšlietu ministrijas Informācijas centra funkcijas, veicot papildu tiesību normu pārbaudi Sodu reģistrā e-izziņu vajadzībām. |
| 3. | Cita informācija | Nav. |

Vides aizsardzības un reģionālās K. Gerhards

attīstības ministrs

Igaune 66016780

ingrida.igaune@varam.gov.lv

Kalējs 67350654

juris.kalejs@vraa.gov.lv